paragraph_text: Whitesnake sedmi je studijski album engleskog hard rock sastava Whitesnake, objavljen u travnju 1987. godine. Album je označio velike promjene u dotadašnjem radu grupe Whitesnake, pa se tako na njemu po prvi puta promovira glam metal stil glazbe. Prodao se u preko osam milijuna kopija (dosegao osmerostruku platinastu nakladu). Izdan je u dvije verzije, jedna za Europu, a druga za SAD. Na Europskoj verziji nalaze se dvije dodatne skladbe, "Looking for Love" i "You're Gonna Break My Heart Again".